દાદરમાં આવેલા શિવસેના ભવન પર શિવસેનાના પ્રમુખ બાળ ઠાકરેના પગને અડીને છત્રપતિ શિવાજી મહારાજનો ફોટો મુકાયો છે એ શું શિવાજી મહારાજનું અપમાન ન ગણાય? એવો પ્રશ્ન કૉંગ્રેસના પ્રવક્તા સચીન સાવંતે પૂછ્યો છે. જોકે, સચીન સાવંતની આવી પ્રતિક્રિયાથી વિવાદ વકરવાની શક્યતા દર્શાવાઈ રહી છે. રાયગઢ પરના શિવાજી મહારાજના પૂતળા સામે પીઠ રાખીને ફોટો પડાવ્યા બાદ ટીકા થતાં રિતેશ દેશમુખે શિવભક્તોની માફી માગી લેતાં જણાવ્યું હતું કે કોઈ પણ વ્યક્તિને દુ:ખ પહોંચાડવાનો અમારો હેતુ નહોતો. અમારી ભૂલથી કોઈનું મન દુભાયું હોય તો અમે તેમની અંત:કરણપૂર્વક માફી માગીએ છીએ.